CELEX: 62013CN0073
Language: el
Date: 2013-02-11 00:00:00
Title: Υπόθεση C-73/13: Αίτηση προδικαστικής αποφάσεως την οποία υπέβαλε το Tribunale di Tivoli (Ιταλία) στις 11 Φεβρουαρίου 2013 — Τ

25.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 147/7
            
         Αίτηση προδικαστικής αποφάσεως την οποία υπέβαλε το Tribunale di Tivoli (Ιταλία) στις 11 Φεβρουαρίου 2013 — Τ
   (Υπόθεση C-73/13)
   2013/C 147/12
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Tivoli.
   
      Διάδικοι στην υπόθεση της κύριας δίκης
   
   
      Προσφεύγων: Τ.
   
      Προδικαστικά ερωτήματα
   
   
               1)
            
            
               Είναι σύμφωνο το άρθρο 82 του π.δ. 115 της 30ής Μαΐου 2002, περί δικαστικής αρωγής κατά το ιταλικό δίκαιο –κατά το μέρος που επιβάλλει ότι η αμοιβή και τα έξοδα που οφείλονται στον δικηγόρο καταβάλλονται από τη δικαστική αρχή κατόπιν εκδόσεως σχετικής διατάξεως, σύμφωνα με τον πίνακα αμοιβών των δικηγόρων κατά τρόπο ώστε, σε κάθε περίπτωση, τα ανωτέρω ποσά να μην υπερβαίνουν το μέσο ύψος των εν ισχύ δικηγορικών αμοιβών, δικαιωμάτων και αποζημιώσεων, λαμβανομένων υπόψη της φύσεως των παρεχομένων υπηρεσιών και της επιρροής των πράξεων επί της δικονομικής καταστάσεως του ιδιώτη– με τις διατάξεις του άρθρου 47, παράγραφος 3, του Χάρτη των Θεμελιωδών Δικαιωμάτων της Ευρωπαϊκής Ένωσης, το οποίο προβλέπει ότι δικαστική αρωγή παρέχεται σε όσους δεν διαθέτουν επαρκείς πόρους, εφόσον η αρωγή είναι αναγκαία για να διασφαλιστεί η αποτελεσματική πρόσβαση στη δικαιοσύνη;
            
         
               2)
            
            
               Είναι σύμφωνο το άρθρο 82 του π.δ. 115 της 30ής Μαΐου 2002, περί δικαστικής αρωγής κατά το ιταλικό δίκαιο –κατά το μέρος που επιβάλλει ότι η αμοιβή και τα έξοδα που οφείλονται στον δικηγόρο καταβάλλονται από τη δικαστική αρχή κατόπιν εκδόσεως σχετικής διατάξεως, σύμφωνα με τον πίνακα αμοιβών των δικηγόρων κατά τρόπο ώστε, σε κάθε περίπτωση, τα ανωτέρω ποσά να μην υπερβαίνουν το μέσο ύψος των εν ισχύ δικηγορικών αμοιβών, δικαιωμάτων και αποζημιώσεων, λαμβανομένων υπόψη της φύσεως των παρεχομένων υπηρεσιών και της επιρροής των πράξεων επί της δικονομικής καταστάσεως του ιδιώτη– με τις διατάξεις του άρθρου 6 της Ευρωπαϊκής Σύμβασης των Ανθρωπίνων Δικαιωμάτων, όπως ενσωματώθηκαν στο κοινοτικό δίκαιο κατ’ εφαρμογή του άρθρου 52, παράγραφος 3, του Χάρτη των Θεμελιωδών Δικαιωμάτων της Ευρωπαϊκής Ένωσης και του άρθρου 6 ΣΕΕ, όπως τροποποιήθηκε με τη Συνθήκη της Λισσαβώνας;